**ZMLUVA O DIELO**

**na vypracovanie projektovej dokumentácie**

uzatvorená podľa § 536 a nasl. zákona č. 513/1991 Zb. Obchodného zákonníka v znení

neskorších predpisov medzi nasledovnými zmluvnými stranami:

1. **ZMLUVNÉ STRANY** 
   1. **Zhotoviteľ**

Názov : Ing. Otto, s.r.o.

sídlo : Vyšnokubínska 234/170, Vyšný Kubín

IČO : 52414159

DIČ : 2121019351

konajúci : Ing. Vladimír Otto

bankové spojenie : Slovenská sporiteľňa

IBAN : SK21 0900 0000 0051 5888 1963

(ďalej iba ako „**Zhotoviteľ**“)

* 1. **Objednávateľ**

Názov obce : **Obec Horná Lehota**

sídlo : Horná Lehota 210, 027 41 Oravský Podzámok

IČO : 00314498

zastúpený : Jozef Mäsiar– starosta obce

tel. : +421 917637452

mail. : ouhornalehota@orava.sk

bankové spojenie : OTP, a.s.

IBAN : SK68 5200 0000 0000 1002 7565

(ďalej len ako „**Objednávateľ**“)

Keďže objednávateľ má záujem o vypracovanie projektovej dokumentácie, v rozsahu pre územné rozhodnutie, stavebné povolenie a ku realizácii: **Projektová dokumentácia pre stavbu „Horná Lehota – IBV Pod Stráň – Inžinierske siete“** ktorá je financovaná z vlastných prostriedkov obce a zhotoviteľ má záujem na vypracovaní dokumentácie v rozsahu na územné rozhodnutie na stavbu pre objednávateľa, zmluvné strany uzatvárajú podľa § 536 a nasl. Obchodného zákonníka túto zmluvu o dielo (ďalej len "**Zmluva**"). Cena stanovená v Zmluve o dielo vzišla z vykonaného prieskumu trhu podľa zákona č.343/2015 o verejnom obstarávaní a o zmene a doplnení niektorých zákonov.

# 2. Predmet zmluvy

1. Zhotoviteľ sa zaväzuje, že za podmienok dohodnutých v tejto Zmluve vypracuje a dodá objednávateľovi projektovú dokumentáciu v rozsahu pre územné rozhodnutie, stavebné povolenie, realizačný projekt.
2. Projektová dokumentácia musí byť vyhotovená podľa platných STN a EN všeobecne záväzných technických požiadaviek, platných právnych, prevádzkových a bezpečnostných predpisov ako aj požiadaviek tejto Zmluvy. Zhotoviteľ zaručuje úplnosť, kvalitu a komplexnosť dokumentácie v rozsahu východiskových podkladov. Technické riešenie bude zodpovedať súčasnej technickej úrovni v súlade s platnými zákonmi a príslušnými STN a EN.
3. Projekt: HORNÁ LEHOTA – IBV POD STRÁŇ- INŽINIERSKE SIETE

* Celková projektová dokumentácia vrátane rozpočtov a výkazov výmer bude vypracovaná a odovzdaná v 12 tich vyhotoveniach v tlačenej podobe
* 2x projektová dokumentácia v digitálnej podobe vo formáte pdf a rozpočty a výkazy výmer vo formáte . xls na CD, DVD alebo USB nosiči pre verejného obstarávateľa
* 2x projektová dokumentácia v digitálnej podobe vo formáte pdf a neocenené výkazy výmer . xls na CD, DVD alebo UDB nosiči pre uchádzača.

Všetko musí byť zahrnuté v ponukovej cene.

1. Zhotoviteľ vykoná dielo osobne, respektíve osobami oprávnenými na vykonávanie vybraných činností.

# 3.Cena diela

1. Za výkony Zhotoviteľa podľa tejto Zmluvy je Objednávateľ povinný zaplatiť Zhotoviteľovi odmenu (cenu) nasledovne:

|  |  |  |  |
| --- | --- | --- | --- |
| **Dielo** | **Cena bez DPH** | **DPH (20%)** | **Cena s DPH** |
| Projektová dokumentácia | 14 890 | - | 14 890 |

1. Cena za dielo obsahuje všetky náklady zhotoviteľa potrebné na zhotovenie diela.

# 4. Platobné podmienky a termín plnenia

1. Podkladom pre zaplatenie ceny diela budú faktúry vystavené zhotoviteľom, ktoré musia obsahovať minimálne náležitosti potrebné pre vyhotovenie daňového dokladu podľa zákona č. 222/2004 Z.z. v znení neskorších predpisov. Objednávateľ je oprávnený vrátiť faktúru zhotoviteľovi na prepracovanie, ak neobsahuje všetky náležitosti podľa tejto zmluvy. Vrátením faktúry sa plynutie lehoty splatnosti prerušuje.
2. Objednávateľ sa zaväzuje uhradiť faktúry podľa bodu 3.1 Zmluvy v lehote splatnosti 14 dní odo dňa jej doručenia objednávateľovi.
3. Zhotoviteľ sa zaväzuje realizovať všetky činnosti tvoriace predmet Zmluvy v zmysle článku II. tejto Zmluvy a odovzdať dielo naraz v **termíne do 25.03.2021**, (ďalej ako **„lehota na zhotovenie diela“**). Objednávateľ si vyhradzuje právo odstúpiť od Zmluvy ak dielo nebude riadne dodané v uvedenom termíne.
4. Objednávateľ neposkytuje preddavky.

# 5. Práva a povinnosti zmluvných strán

1. Zhotoviteľ je povinný postupovať pri plnení svojich záväzkov stanovených touto Zmluvou s odbornou starostlivosťou a v súlade s príslušnou príručkou a/ alebo metodickým pokynom pre žiadanie finančného príspevku pre Projekt.
2. Objednávateľ sa zaväzuje poskytnúť Zhotoviteľovi všetku súčinnosť, a všetky informácie, podklady, dokumenty, listiny alebo iné písomnosti, ktoré má k dispozícii, a ktoré od neho bude Zhotoviteľ požadovať, potrebné na splnenie povinností Zhotoviteľa podľa tejto Zmluvy.
3. Pre prípad porušenia povinnosti Objednávateľa zaplatiť čo i len časť ktorejkoľvek platby odmeny, sa zmluvné strany dohodli na zmluvnej pokute vo výške 0,1% z dlžnej sumy za každý deň omeškania so zaplatením dlžnej sumy.
4. Omeškanie Objednávateľa so zaplatením čo i len časti ktorejkoľvek platby odmeny sa považuje za podstatné porušenie zmluvnej povinnosti, a zakladá právo Zhotoviteľa kedykoľvek odstúpiť od Zmluvy. V prípade, ak je Objednávateľ v omeškaní s platením čo i len časti odmeny, má Zhotoviteľ právo pozastaviť vykonávanie ktoréhokoľvek svojho záväzku zo Zmluvy. Zhotoviteľ nie je v omeškaní s vykonávaním svojich záväzkov zo Zmluvy počas doby, za ktorú je Objednávateľ v omeškaní s povinnosťou poskytnúť súčinnosť, a počas doby, za ktorú je Objednávateľ v omeškaní s povinnosťou zaplatiť Zhotoviteľovi odmenu alebo jej časť podľa tejto Zmluvy.
5. Zhotoviteľ je oprávnený použiť na plnenie niektorých alebo všetkých svojich povinností podľa Zmluvy tretiu osobu a za tým účelom uzatvoriť s takouto treťou osobou potrebnú zmluvu. Za výkon činnosti tretej osoby zodpovedá Zhotoviteľ vo vzťahu k Objednávateľovi, ako by konal sám.
6. Objednávateľ dáva Zhotoviteľovi súhlas v zmysle zák. č. 122/2013 Z.z. o ochrane osobných údajov k spracovanou osobných údajov Objednávateľa pre vlastné potreby Zhotoviteľa na účely súvisiace s touto Zmluvou, a k poskytnutiu osobných údajov Objednávateľa tretím osobám, ktoré budú so Zhotoviteľom na poskytovaní služieb spolupracovať, ktoré sú oprávnené ich ďalej v rozsahu údajov, ktoré Zhotoviteľ získal na základe tejto Zmluvy, spracovať na účely súvisiace s touto Zmluvou, a to v rozsahu osobných údajov uvedených vo všetkých dokumentoch a informáciách, ktoré Objednávateľ poskytne Zhotoviteľovi podľa tejto Zmluvy. Objednávateľ tiež súhlasí, aby Zhotoviteľ mohol získavať jeho osobné údaje kopírovaním, skenovaním alebo iným zaznamenávaním úradných dokladov a iných dokumentov, ktoré obsahujú osobné údaje, na nosič informácií.

# 6. Záverečné ustanovenia

1. Táto Zmluva je vyhotovená v 4 vyhotoveniach, z ktorých Zhotoviteľ obdrží jedno vyhotovenie a Objednávateľ 3 vyhotovenia.
2. Zmluvné strany majú záujem riešiť všetky svoje spory prednostne mimosúdne. V prípade ak spory nebude možné odstrániť dohody, zmluvné strany sa dohodli, že všetky spory, ktoré medzi ktoré medzi nimi vzniknú z právnych vzťahov vyplývajúcich z tejto Zmluvy alebo v súvislosti s ňou, sa budú rozhodovať výlučne na miestne, vecne a funkčne príslušnom súde v zmysle Civilného sporového poriadku /zák. 160/2015 Z.z./
3. Zmluva je uzavretá okamihom podpisu oboch zmluvných strán. Zmluva nadobudne v súlade s ust. § 47a Občianskeho zákonníka účinnosť dňom nasledujúcim po dni jej zverejnenia Objednávateľom.
4. Zmluvné strany si Zmluvu prečítali, všetky jej ustanovenia sú im jasné a zrozumiteľné, pričom vyjadrujú ich slobodnú a vážnu vôľu zbavenú akýchkoľvek omylov, na dôkaz čoho pripájajú svoje podpisy.

**Za Zhotoviteľa: Za Objednávateľa:**

V Vyšnom Kubíne, dňa V Hornej Lehote, dňa ...........

........................................... ...........................................

Ing. Vladimír Otto, konateľ Jozef Mäsiar, starosta obce .